b'\n_START_ARTICLE_\nClaire Holt\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nHolt syntyi Brisbanessa, Australiassa. H\xc3\xa4n valmistui Stuartholme School in Toowong -koulusta vuoden 2005 lopussa. H\xc3\xa4n harrastaa muun muassa lentopalloa, vesipalloa ja taekwondoa, jossa h\xc3\xa4nell\xc3\xa4 on musta vy\xc3\xb6. Nuorempana h\xc3\xa4n lauloi koulun kuorossa.\n_START_SECTION_\nUra\n_START_PARAGRAPH_\nVuonna 2006 Holt sai roolin Emma Gilbertin\xc3\xa4 Network Tenin lasten televisiosarjasta H2O. H\xc3\xa4n l\xc3\xa4hti sarjasta toisen kauden j\xc3\xa4lkeen saatuaan roolin elokuvasta Messengers 2: Scarecrow._NEWLINE_Elokuussa 2011 Holt n\xc3\xa4ytteli amerikkalaisessa tv-sarjassa Vampyyrip\xc3\xa4iv\xc3\xa4kirjat. Kyseisess\xc3\xa4 sarjassa h\xc3\xa4n esitti Rebekah Mikaelson -nimist\xc3\xa4 alkuper\xc3\xa4isvampyyri\xc3\xa4._NEWLINE_Televisio- ja elokuvaroolien lis\xc3\xa4ksi Holt on esiintynyt Dreamworld-teemapuiston, Sizzler-ravintolan ja Queensland Lifesavingin mainoksissa.'